ຂ່າວສານ
ປະທານສະພາແຫ່ງຊາດ ສ.ເກົາຫຼີ ສິ້ນສຸດການຢ້ຽມຢາມ ຫວຽດນາມຢ່າງເປັນທາງການ
ທ່ານ Park Byeong Seug ປະທານສະພາແຫ່ງຊາດ ສ.ເກົາຫຼີ ແລະທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ (ພາບ: TTXVN)
ໃນຂອບເຂດການຢ້ຽມຢາມ, ທ່ານ Park Byeong Seug ປະທານສະພາແຫ່ງຊາດ ສ.ເກົາຫຼີ ໄດ້ມີການພົບປະເຈລະຈາກັບທ່ານນາງປະທານສະພາແຫ່ງຊາດ ຫງວຽນທິກິມເງິນ, ເຂົ້າຢ້ຽມຂ່ຳນັບທ່ານເລຂາທິການໃຫຍ່, ປະທານປະເທດ ຫງວຽນຝູຈ້ອງ, ພົບປະໂອ້ລົມກັບທ່ານນາຍົກລັດຖະມົນຕີ ຫງວຽນຊວັນຟຸກ…
ທີ່ບັນດາການພົບປະ, ສອງຝ່າຍໄດ້ຢັ້ງຢືນການພົວພັນ “ຄູ່ຮ່ວມມືຍຸດທະສາດ” ຫວຽດນາມ - ສ.ເກົາຫຼີພວມມີການພັດທະນາຢ່າງແຮງ ແລະ ນັບມື້ນັບເຂົ້າສູ່ລວງເລິກ. ສອງຝ່າຍໄດ້ກາຍເປັນຄູ່ຮ່ວມມືສຳຄັນແຖວໜ້າຂອງກັນໃນຫຼາຍຂົງເຂດ.
ກ່ຽວກັບບັນຫາທະເລຕາເວັນອອກ, ສອງຝ່າຍໄດ້ຢັ້ງຢືນເຖິງຄວາມສຳຄັນຂອງການຮັບປະກັນສັນຕິພາບ, ສະຖຽນລະພາບ, ຄວາມໝັ້ນຄົງ, ຄວາມປອດໄພ, ຄວາມເສລີໃນການເດີນເຮືອ, ການບິນຢູ່ທະເລຕາເວັນອອກ, ແກ້ໄຂບັນດາການຂັດແຍ້ງກັນໂດຍສັນຕິວິທີຕາມກົດໝາຍສາກົນ, ໃນນັ້ນມີສົນທິສັນຍາຂອງ ສປຊ ກ່ຽວກັບ ກົດໝາຍວ່າດ້ວຍທະເລ 1982 (UNCLOS 1982).
ກ່ຽວກັບການພົວພັນສອງສະພາແຫ່ງຊາດ, ສອງຝ່າຍໄດ້ສະໜັບສະໜູນບັນດາລາຍການ, ແຜນການຮ່ວມມືສອງຝ່າຍຂອງ ລັດຖະບານ ກໍ່ຄືບັນດາຂອບເຂດການຮ່ວມມື, ການຮ່ວມສຳພັນໃນພາກພື້ນ ເຊິ່ງສອງປະເທດພ້ອມກັນຊຸກຍູ້, ໃນນັ້ນມີການພົວພັນລະຫວ່າງ ສະພາແຫ່ງຊາດສອງປະເທດເພື່ອຜົນປະໂຫຍດຂອງປະຊາຊົນສອງປະເທດ, ເພື່ອສັນຕິພາບ, ຮ່ວມມື, ພັດທະນາໃນພາກພື້ນ ແລະ ໂລກ.
ສອງຝ່າຍເຫັນດີເປັນເອກະພາບ, ສືບຕໍ່ຮັກສາການພົວພັນແລກປ່ຽນ, ພົບປະຂັ້ນສູງ, ທຸກຂັ້ນ, ສ້າງສະພາບແວດລ້ອມສະດວກເພື່ອປະຕິບັດເປົ້າໝາຍຄວບຄູ່ແມ່ນທັງປ້ອງກັນ, ສະກັດກັ້ນໂລກລະບາດ Covid – 19, ທັງພັດທະນາເສດຖະກິດ - ສັງຄົມ, ນຳການພົວພັນລະຫວ່າງສອງປະເທດກັບຄືນສູ່ສະພາບປົກກະຕິເທື່ອລະກ້າວ.
(ແຫຼ່ງຄັດຈາກ VOV)